
INTRODUCERE

Strategia de dezvoltare a serviciului de iluminat public la nivelul comunei Preutesti    se doreste a fi corelata cu strategia nationala privind serviciile comunitare de utilitati publice, tinand cont de planurile de urbanism si de amenajare a teritoriului, de programele de dezvoltare economico‑sociala ale comunei, precum si de reglementarile specifice domeniului, emise de autoritatile de reglementare competente.

Deoarece sistemul actual are o putere instalata mare, un consum de energie si costuri ridicate, pentru reducerea cheltuielilor cu sistemul de iluminat public al comunei, s-a initiat elaborarea unor studii privind eficientizarea acestui sistem: S.F./D.A.L.I., Audit energetic privind cresterea eficientei energetice a sistemului de iluminat public, Audit luminotehnic al sistemului, in scopul modernizarii si dezvoltarii sistemului actual de iluminat public al comunei Preutesti    .

Capitolul I - MISIUNE

Strategia de dezvoltare a serviciului de iluminat public are ca misiune principala organizarea, modernizarea, eficientizarea serviciului de iluminat public in comuna Preutesti   , ridicarea gradului de civilizatie, a confortului si a calitatii vietii, cresterea gradului de securitate individuala si colectiva, a gradului de siguranta a circulatiei rutiere si pietonale.

Capitolul II - PRINCIPALELE ACTE NORMATIVE CARE REGLEMENTEAZA ORGANIZAREA SI FUNCTIONAREA SERVICIULUI DE ILUMINAT PUBLIC

Principalele acte normative ce reglementeaza domeniul iluminatului public sunt:

Legea nr. 51/2006- a serviciilor comunitare de utilitati publice, republicata, cu modificarile si completarile ulterioare;

Legea nr. 230/2006- a serviciului de iluminat public;

Hotararea Guvernului Romaniei nr. 246/2006- pentru aprobarea Strategiei Nationale privind Accelerarea Dezvoltarii Serviciilor Comunitare de Utilitati Publice;

Ordinul Presedintelui A.N.R.S.C. nr. 86/2007 - pentru aprobarea Regulamentului-cadru al serviciului de iluminat public;

Ordinul Presedintelui A.N.R.S.C. nr. 87/2007- pentru aprobarea Caietului de sarcini-cadru al serviciului de iluminat public;

Ordinul Presedintelui A.N.R.E. si al presedintelui A.N.R.S.C. nr.93/2007- pentru aprobarea Contractului-cadru privind folosirea infrastructurii sistemului de distributie a energiei electrice pentru realizarea serviciului de iluminat public.

Capitolul III - OBIECTIVE

III.1. Obiective generale

Organizarea si desfasurarea serviciului de iluminat public trebuie sa asigure satisfacerea unor cerinte si nevoi de utilitate publica ale comunitatii locale, si anume:

asigurarea dezvoltarii durabile a comunei Preutesti    ;

cresterea gradului de securitate individuala si colectiva in cadrul comunitatii locale;

punerea în valoare, prin iluminat adecvat, a elementelor arhitectonice si peisagistice ale comunei Preutesti      precum si marcarea evenimentelor festive si a sarbatorilor legale sau religioase;

ridicarea gradului de civilizatie, a confortului si a calitatii vietii;

marirea gradului de siguranta a circulatiei rutiere si pietonale;

crearea unui ambient placut;

sustinerea si stimularea dezvoltarii economico‑sociale a localitatii;

asigurarea functionarii si exploatarii în conditii de siguranta, rentabilitate si eficienta economica a infrastructurii aferente serviciului.

Serviciul de iluminat public va respecta si va îndeplini, la nivelul comunitatii locale, indicatorii de performanta aprobati prin Hotarare a Consiliului Local al Comunei Preutesti    .
III.2. Obiective strategice
Strategia de dezvoltare a serviciului de iluminat public la nivel comunitar trebuie sa fie corelata cu strategia nationala privind serviciile comunitare de utilitati publice si sa tina cont de planurile de urbanism si de amenajare a teritoriului, de programele de dezvoltare economico-sociala a unitatii administrativ-teritoriale a comunei Preutesti   , precum si de reglementarile specifice domeniului, emise de autoritatile de reglementare competente.

Strategia locala va urmari cu prioritate realizarea urmatoarelor obiective:

asigurarea, la nivelul comunei Preutesti   , a unui iluminat public adecvat necesitatilor de confort si securitate, individuala si colectiva, prevazute de normele în vigoare;

orientarea serviciului de iluminat public catre beneficiari, membri ai comunitatii;

respectarea normelor privind serviciul de iluminat public stabilite de C.I.E., la care Romania este afiliata, respectiv de C.N.R.I.;

asigurarea calitatii si performantelor sistemului de iluminat public la nivel comparabil cu cerintele directivelor Uniunii Europene;

asigurarea accesului nediscrimatoriu al tuturor membrilor comunitatii locale la serviciul de iluminat public din comuna Preutesti    ;

reducerea consumurilor specifice prin utilizarea unor aparate de iluminat performante, a unor echipamente specializate si prin asigurarea unui iluminat public judicios;

promovarea investitiilor, în scopul modernizarii si extinderii sistemului de iluminat public;

asigurarea unui iluminat arhitectural, ornamental si ornamental-festiv, adecvat punerii în valoare a edificiilor de importanta publica si/sau culturala si marcarii prin sisteme de iluminat corespunzatoare a evenimentelor festive si a sarbatorilor legale sau religioase;

promovarea de solutii tehnice si tehnologice performante, cu costuri minime;

promovarea mecanismelor specifice economiei de piata, prin crearea unui mediu concurential de atragere a capitalului privat;

instituirea evaluarii comparative a indicatorilor de performanta a activitatii operatorilor si participarea cetatenilor si a asociatiilor reprezentative ale acestora la acest proces;

promovarea metodelor moderne de management;

promovarea profesionalismului, a eticii profesionale si a formarii profesionale continue a personalului care lucreaza în domeniu;

eficientizarea în exploatare a sistemului de iluminat public în vederea asigurarii unui climat de siguranta si confort.

III.3. Obiective specifice

modernizarea  si  extinderea  sistemului  de  iluminat  public  in  comuna Preutesti     in scopul cresterii sigurantei si confortului cetatenilor ;

înlocuirea corpurilor uzate cu unele eficiente energetic, care sa aduca economii  la  bugetul  local  si  sa  contribuie  in  acelasi  timp  la  protejarea mediului ;

implementarea sistemului de telegestiune la nivel de punct de aprindere si la nivel de punct luminos;

separarea retelei electrice de iluminat de reteaua electrica de distributie (scoaterea punctelor de aprindere din posturile de transformare, dezvoltarea retelei electrice de iluminat separata);

urmarirea si îndeplinirea indicatorilor de performanta specifici serviciului de iluminat public;

Capitolul IV - ANALIZA SITUATIEI EXISTENTE

In baza Contractului nr. 2652/21.03.2017, încheiat intre DELGAZ grid si Comuna Preutesti   , institutia noastra foloseste infrastructura sistemului de distributie a energiei electrice pentru realizarea serviciului de iluminat public in comuna Preutesti   .

Categoria si clasa de importanta: sistemul de iluminat public se încadreaza la categoria retele edilitare categoria de importanta C, constructii de importanta normala.

IV.1.Analiza situatiei existente
In prezent Sistemul de iluminat public din comuna Preutesti     nu respecta normele specifice si standardul SR EN 13201-2015  si se prezinta astfel:

strazile au o distributie relativ uniforma a stalpilor de iluminat, cu distante cuprinse între 27 – 42 m, dispunerea fiind diferita conform tipului de strada. Sistemul de Iluminat in unele locuri, este alcatuit din stalpi de diferite tipuri, apartinind distribuitorului de energie electrica. Exista 2,5 km de strazi noi, unde dezvoltatorul imobiliar a asigurat alimentarea cu energie electrica in cablu subteran, astfel incit, acestea nu beneficiaza de iluminat public. In acest caz, UAT Preutesti , isi propune sa planteze 63 de stilpi pentru montarea a 63 de lampi LED.
In prezent, iluminatul public este asigurat prin lampi LED, corpuri de iluminat echipate cu lampi LED si corpuri de iluminat echipate cu lampi cu vapori de sodiu..

toate strazile din localitate sunt asigurate cu iluminat nocturn, dar nu toti stalpii existenti au corpuri de iluminat, prin urmare nu este asigurat nivelul de iluminare prescris de normele si standardele în vigoare.

de asemenea, strazile secundare si zonele componente dispun de sistem de iluminat, sunt montate corpuri de iluminat pe stalpii existenti, dar nivelul de iluminare este foarte scazut si în stare avansata de uzura.

retelele de distributie sunt aeriene si cu nul comun cu reteaua de alimentare distributie si alimentare a consumatorilor particulari.

Principalele informatii  pentru comuna Preutesti   , care contin datele de baza ale actualului SIP, sunt detaliate in continuare: 

	Nr. crt
	Denumire
	An PIF
	Putere instalata
	Putere disponibila
	Punct de aprindere

	1.
	PTA 1 Preutesti     
	1975
	250 kVA
	45 kVA
	Punct de aprindere separat pe stilpul Delgaz grid

	2.
	PTA 2 Preutesti     
	1984
	63 kVA
	-
	Punct de aprindere in cutia de distributie a PTA

	3.
	PTA 3 Preutesti     
	1975
	100 kVA
	25 kVA
	Punct de aprindere separat pe stilpul Delgaz grid

	4.
	PTA 4 Preutesti    
	1975
	100 kVA
	-
	Punct de aprindere separat pe stilpul Delgaz grid

	5.
	PTA 5 Preutesti    
	1975
	63 kVA
	-
	Punct de aprindere separat pe stilpul Delgaz grid

	6.
	PTA 6 Preutesti  
	1984
	100 kVA
	-
	Punct de aprindere in cutia de distributie a PTA

	7.
	PTA 1 Manastioara (Preutesti)
	1984
	63 kVA
	-
	Punct de aprindere in cutia de distributie a PTA

	8.
	PTA 1 Arghira  
	1975
	63 kVA
	-
	Punct de aprindere separat pe stilpul Delgaz grid

	9.
	PTA 2 Arghira 
	1984
	100kVA
	-
	Punct de aprindere in cutia de distributie a PTA

	10.
	PTA 3 Arghira
	1984
	100kVA
	-
	Punct de aprindere in cutia de distributie a PTA

	11.
	 PTA 1 Bahna Arin 
	2001
	50 kVA
	-
	Punct de aprindere in cutia de distributie a PTA

	12.
	PTA 1 Basarabi
	1963
	250 kVA
	55 kVA
	Punct de aprindere in cutia de distributie a PTA

	13.
	PTA 2 Basarabi
	1983
	63 kVA
	-
	Punct de aprindere separat pe stilpul Delgaz grid

	14.
	PTA 1 Gloduri (Basarabi)
	1983
	100 kVA
	-
	Punct de aprindere in cutia de distributie a PTA

	15.
	PTA1 Husi 
	1975
	100 kVA
	-
	Punct de aprindere in cutia de distributie a PTA

	16.
	PTA 1 Leucusesti 
	1983
	150 kVA
	25 kVA
	Punct de aprindere in cutia de distributie a PTA

	17.
	PTA 2 Leucusesti
	1983
	63 kVA
	-
	Punct de aprindere in cutia de distributie a PTA

	18.
	PTA 1 Antilesti (Leucusesti)
	1983
	63 kVA
	-
	Punct de aprindere in cutia de distributie a PTA

	19.
	PTA 1 Ciorsani (Leucusesti)
	1980
	63kVA
	-
	Punct de aprindere separat pe stilpul Delgaz grid


Din posturile de transformare comunale, se observa ca puterea disponibila este foarte mica. Acest lucru va conduce la efectuarea unor investitii, în cazul în care se vor efectua extinderi. 

De altfel, din configuratia retelei de distributie a energiei electrice, se observa ca nu s-au efectuat lucrari de mult timp.

Agentii economici, care isi desfasoara activitatea pe raza comunei Preutesti, in general, sunt alimentati cu energie electrica din posturi de transformare proprii.

Art.11 Reteaua de iluminat public se prezinta astfel:

	Nr.

crt
	Locația tronsonului
	Aerian/

subteran
	Material conductor de iluminat
	Ultima revizie
	trifazic/

monofazic
	Lungime 

	1.
	PTA1 Preutesti  plecarea 1
	Aerian
	OL ZN 50
	1997
	Trifazic 
	1,43 km

	2.
	PTA1 Preutesti     plecarea 2
	Aerian
	TYIR

3x95+50+16
	1997
	Trifazic
	0,87km

	3.
	PTA2 Preutesti    plecarea 1
	Aerian 
	TYIR

3x95+50+16
	1997
	Trifazic 
	1,08 km

	4.
	PTA2 Preutesti     plecarea 2
	Aerian
	TYIR

3x95+50+16
	1997
	Trifazic
	1, 32 km

	5.
	PTA3 Preutesti     plecarea 1 
	Aerian
	OL ZN 25
	2002
	Trifazic
	1,27 km

	6.
	PTA3 Preutesti     plecarea 2 
	Aerian
	OL ZN 25

TYIR

3x95+50+16
	2002
	Trifazic
	0,91 km

0,85 km

	7.
	PTA4 Preutesti     plecarea 1 
	Aerian
	OL ZN 25
	1997
	Trifazic
	0,97 km

	8.
	PTA4 Preutesti     plecarea 2 
	Aerian
	TYIR 4x50+2x16
	1997
	Trifazic
	1,26 km

	9.
	PTA 5 Preutesti     plecarea  1
	Aerian
	OL ZN 25
	-
	Trifazic
	1,07 km

	10.
	PTA 5 Preutesti     plecarea 2 
	Aerian
	OL ZN 25
	-
	Trifazic
	1,18 km

	11.
	PTA 6 Preutesti     plecarea 1 
	Aerian
	OL ZN 25
	-
	Trifazic
	1,18 km

	12.
	PTA 6 Preutesti     plecarea 2 
	Aerian
	OL ZN 25
	2002
	Trifazic
	0,88 km

	13.
	PTA1  Manastioara (Preutesti) plecarea 1
	Aerian
	OL ZN 25
	2002
	Trifazic
	0,98 km

	14.
	PTA1  Manastioara (Preutesti) plecarea 2
	Aerian
	OL ZN 25
	2002
	Trifazic
	0.92 km

	15.
	PTA 1 Arghira   

Plecarea 1  
	Aerian
	OL ZN 25
	2002
	Trifazic
	0.97 km

	16.
	PTA 1 Arghira   

Plecarea 2  
	Aerian
	OL ZN 25
	2002
	Trifazic
	1.22 km

	17.
	PTA 2 Arghira   

Plecarea 1
	Aerian
	OL ZN 25
	2002
	Trifazic
	0.94 km

	18.
	PTA 2 Arghira  

Plecarea 2 
	Aerian 
	OL ZN 25
	-
	Trifazic 
	0,89 km

	19.
	PTA 3 Arghira   

Plecarea 1  
	Aerian
	OL ZN 25
	-
	Trifazic 
	0,99 km

	20.
	PTA 3 Arghira   

Plecarea 2  
	Aerian
	OL ZN 25

TYIR 

4x50+2x16
	-
	Trifazic 
	1,19 km

0,93 km

	21.
	PTA 1 Bahna Arin 

Plecarea 1  
	Aerian
	TYIR 

4x50+2x16
	1987
	Trifazic
	1,36 km

	22.
	PTA 1 Bahna Arin 

Plecarea 2  
	Aerian
	TYIR 

4x50+2x16
	1987
	Trifazic
	1,12 km

	23.
	PTA 1 Basarabi 

Plecarea 1  
	Aerian
	OL ZN 50
	1987
	Trifazic
	0,91 km

	24.
	PTA 1 Basarabi 

Plecarea 2  
	Aerian
	OL ZN 50
	1987
	Trifazic
	1,11 km

	25.
	PTA 2 Basarabi

Plecarea 1  
	Aerian
	TYIR 

4x50+2x16
	2008
	Trifazic
	0,82 km

	26.
	PTA 2 Basarabi

Plecarea 2  
	Aerian
	TYIR 

4x50+2x16
	2008
	Trifazic
	0,97 km

	27.
	PTA 1 Gloduri (Basarabi) Plecarea 1  
	Aerian
	TYIR 

4x50+2x16
	2008
	Trifazic
	1,10 km

	28.
	PTA 1 Gloduri (Basarabi) Plecarea 2  
	Aerian
	OL ZN 50
	1996
	Trifazic
	1,13 km

	29.
	PTA 1 Husi

Plecarea 1  
	Aerian
	OL ZN 50
	1996
	Trifazic
	0,97 km

	30.
	PTA 1 Husi

Plecarea 2  
	Aerian
	OL ZN 50
	2018
	Trifazic
	0,93 km

	31.
	PTA 1 Leucusesti

Plecarea 1  
	Aerian
	OL ZN 50
	2018
	Trifazic
	1,07 km

	32.
	PTA 1 Leucusesti

Plecarea 2  
	Aerian
	OL ZN 50
	2018
	Trifazic
	0,98 km

	33.
	PTA 2 Leucusesti

Plecarea 1  
	Aerian
	OL ZN 50
	1987
	Trifazic
	1,17 km

	34.
	PTA 2 Leucusesti

Plecarea 2  
	Aerian
	OL ZN 50
	1987
	Trifazic
	1,03 km

	35.
	PTA 1 Antilesti (Leucusesti)

Plecarea 1  
	Aerian
	TYIR 

4x50+2x16
	1987
	Trifazic
	0,99 km

	36.
	PTA 1 Antilesti (Leucusesti)

Plecarea 1  
	Aerian
	TYIR 

4x50+2x16
	1987
	Trifazic
	0,89 km

	37.
	PTA 1 Ciorsaci (Leucusesti)

Plecarea 1  
	Aerian
	OL ZN 50
	1987
	Trifazic
	1,07 km


Reteaua de iluminat public este de 48,79 km, din care, 8,84 km sunt din conductor torsadat, in special acolo unde s-a efectuat INT de care furnizorul e energie electrica.

Art.12 Situatia corpurilor de iluminat din comuna Preutesti  , se prezinta astfel:

	Locatie


	Corp il. cu lampi LED

75w
	Corp il. cu lampi ec.

85w
	Corp il.cu lampi cu Na.

160w
	Corp il.cu lampi cu Hg.

160w
	Corp il.cu lampi incandescenta.

250 w
	Total

	Preutesti     
	13
	82
	170
	78
	-
	343

	Arghira
	-
	76
	95
	85
	-
	256

	Basarabi
	-
	56
	87
	78
	-
	221

	Bahna Arin
	-
	13
	74
	35
	-
	122

	Husi
	-
	17
	26
	33
	-
	76

	Leucusesti
	-
	31
	62
	89
	2
	184

	Total
	13
	275
	514
	398
	2
	1202


Din analiza situatiei corpurilor de iluminat si a lampilor, care este de fapt miza acestui caiet de sarcini, pentru ca de calitatea acestora, depinde confortul, siguranta circulatiei pietonale, circulatia auto, dar si consumul de energie electrica, se observa ca UAT Preutesti, are majoritatea surselor de iluminat public,sunt echipate cu lampi cu vapori de sodiu si cu vapori de mercur, sau corpuri de iluminat cu lampi economice. In continuarea modernizarii iluminatului public in comuna Preutesti , CL, Primaria, au decis sa inlocuiasca toate sursele de iluminat public cu lampi LED. In plus, UAT Preutesti , vrea sa instaleze Sistem de telegestiune a iluminatului public. Toate aceste lucrari, sunt prevazute intr-un proiect din fonduri de mediu, care nu face obiectul contractului de delegare de gestiune.

Art. 13 Situația stilpilor folosiți la iluminatul public, se prezinta astfel:

	Locatie
	SE4
	SE10
	SE11
	SC10002
	SC10015
	Total

	Preutesti     
	364
	53
	34
	7
	-
	458

	Arghira
	219
	42
	17
	-
	-
	278

	Basarabi
	114
	27
	12
	3
	-
	156

	Bahna Arin
	78
	7
	5
	
	-
	90

	Husi
	81
	9
	4
	
	-
	94

	Leucusesti
	104
	16
	7
	
	2
	129

	TOTAL
	960
	154
	79
	10
	2
	1205


IV.2. Identificarea deficientelor

Starea generala a sistemului de iluminat public din comuna Preutesti    este îngrijoratoare din cauza urmatoarelor aspecte :

retele si echipamente învechite, ineficiente si cu un grad înaintat de uzura;

costuri cu energia electrica nejustificat de mari fata de eficienta luminoasa;

costuri de întretinere / mentinere în general mari, generate de starea proasta a sistemului;

nu acopera activitatea nocturna a unor importante segmente de populatie, generand stari de disconfort general;

distributia în teritoriu a punctelor luminoase este inechitabila si ineficienta, astfel încat, în timp ce în unele zone iluminatul lipseste sau este precar, în altele exista o densitate mare;

distributia luminii este neconforma cu standardele în vigoare si creeaza dificultati participantilor la trafic (disconfort, perceptie ti2wrzie si incorecta a obstacolelor, orbire, lipsa de fluenta în trafic, efectul de zebra, de grota, etc);

in ceea ce priveste zonele de conflict - zone de risc sporit (treceri de pietoni, intersectii), acestea sunt iluminate cu mult sub limitele normale ce reglementeaza calitatea si cantitatea iluminatului public.

Capitolul V - NECESARUL DE INVESTITII

Din punct de vedere energetic, sistemul se alimenteaza din reteaua de distributie locala prin posturile de transformare din zona, administrate de S.C. DELGAZ grid S.A.

Din punct de vedere tehnico-functional: functionarea si exploatarea in conditii de siguranta, rentabilitate si eficienta – economica si energetica – a infrastructurii aferente serviciului de iluminat public in comuna Preutesti     , necesita :

Realizarea unei infrastructuri edilitare ca un întreg functional, moderna ca baza a dezvoltarii economico‑sociale a comunei Preutesti    ;

Asigurarea nivelului de iluminare si luminanta în conformitate cu standardele in vigoare – SR – EN 13201;

Pretabilitatea elementelor la telemanegement: gestiune-monitorizare-control.

Din punct de vedere al reducerii costurilor aferente energiei electrice si a costurilor de întretinere si mentinere a Sistemului de iluminat public, se urmareste:

Cresterea eficientei sistemului de iluminat prin:

Reducerea costurilor cu întretinerea si mentinerea aferenta functionarii în siguranta si regim de continuitate a infrastructurii SIP;

Reducerea consumului de energie electrica si implicit a costului cu energia electrica aferenta functionarii sistemului;

Implementarea de solutii, sisteme si echipamente care prin modernizarea si reabilitarea elementelor componente SIP sa conduca la:

Reducerea costurilor operationale necesare functionarii acestuia în parametrii proiectati;

Asigurarea energiei electrice la parametrii necesari functionarii in conditii optime a infrastructurii SIP;

Gestionarea si monitorizarea parametrilor de consum ai infrastructurii SIP din comuna Preutesti    ;

Din punct de vedere al conditiilor socio-economice specifice zonei:

Cresterea gradului de securitate individuala si colectiva in cadrul comunitatii locale, precum si a gradului de siguranta a circulatiei rutiere si pietonale;

Sustinerea  si  stimularea  dezvoltarii  economico-sociale  a  comunei Preutesti    ;

Ridicarea gradului de civilizatie, a confortului si implicit a calitatii vietii;

Punerea în valoare, prin iluminat adecvat, a elementelor arhitectonice si peisagistice ale comunei, precum si marcarea evenimentelor festive si a sarbatorilor legale sau religioase;

Din punct de vedere al protectiei mediului presupune:

Reducerea poluarii luminoase;

Componente reciclabile - recuperarea integrala a echipamentelor folosite, nefiind permisa folosirea corpurilor care contin substante periculoase;

Utilizarea în infrastructura SIP a echipamentelor care sa reduca poluarea cu emisii CO2 prin reducerea numarului de interventii pentru întretinerea-mentinerea sistemului in comuna nostru.

V.1. Modernizarea sistemului de iluminat public in comuna Preutesti    
Pe stalpii întregului sistem de iluminat ai comunei se vor monta aparate de iluminat noi cu tehnologie LED.

La sistemul actual, ce va fi modernizat - se vor adauga extinderile ce se impun, cu stalpi echipati cu lampi de tip LED. Lampadarele curtilor interioare si stalpii trecerilor de pietoni, vor fi autonome în alimentarea cu energie electrica, prin sistem fotovoltaic.

Comuna Preutesti , este in masura sa întocmeasca proiecte de modernizare si extindere a Sistemului de iluminat public, prin finantarea acestora din Programul Anghel Saligny, prin PNRR si prin accesarea de fonduri europene prin Programul Operational regional 2021-2027. De altfel, comuna Preutesti    este in curs de implementare a unui proiect de modernizare a Sistemului de iluminat public, accesind fonduri de la Fondul de mediu
Prin realizarea investitiei se ating urmatoarele obiective:

Economia de energie: Randamentul sistemelor de iluminat cu LED-uri este superior lampilor cu incandescenta si respectiv lampilor cu descarcare în gaz adica, la aceeasi putere consumata produc cu mult mai multa lumina sau, altfel spus, pot produce aceeasi lumina ca si lampile obisnuite la o putere consumata mult mai mica, economisindu-se astfel energia si reducand factura de energie electrica cu 40-60%.

Durata de viata: Dispozitivele LED au o durata de viata de peste 60.000 ore la 100% eficienta luminoasa. Aceasta durata de viata foarte ridicata a lampilor de iluminat cu LED conduce la costuri reduse de mentenanta a sistemului de iluminat si ofera oportunitatea reducerii costurilor reale de investitii.

Spre comparatie, lampile cu incandescenta au o durata de 1.000 - 2.000 ore, iar lampile compacte fluorescente ajung la 8.000 - 15.000 ore.

Eficienta luminoasa >120 lm/W: Sistemele cu LED-uri produc mai multa lumina pe watt consumat decat lampile obisnuite. Controlul strict al dispersiei luminii realizat prin sistemul optic cu lentile pentru focalizarea fasciculului de lumina de forma dreptunghiulara asigura nepoluarea luminoasa. Lentilele au rolul de a reduce pierderile de lumina si elimina riscul de orbire provocat de stralucirea luminilor.

Culoarea: Sistemele cu LED-uri pot emite nuanta de lumina - culoarea dorita fara utilizarea unor filtre de culoare. Lumina calda, neutra sau rece obtinuta, este foarte apropiata de lumina naturala,  arata adevarata culoare a obiectelor si sporeste confortul si vizibilitatea pe timp de noapte.

Timpul de pornire-oprire: din momentul alimentarii, lampilor de iluminat cu LED lumineaza practic instantaneu la intensitate maxima fara a avea întarzieri si suporta foarte bine regimurile pornit-oprit, spre deosebire de lampile cu vapori metalici sau cele cu vapori cu sodiu.

Tensiunea de alimentare: corpurilor de iluminat cu LED lucreaza la o tensiune de alimentare în gama 85-264 Vca.

Intensitatea luminoasa: Fiecare modul are o intensitatea luminoasa constanta indiferent de fluctuatiile tensiunii de retea.

Factorul de putere: Sistemele LED au factorul de putere mai mare de 0,98 (acesta este 0,5 pentru lampile cu sodiu) ceea ce reduce substantial pierderile suplimentare în retea si se obtine reducerea consumului de energie electrica.

Impactul asupra mediului: Implementarea solutiilor cu LED-uri pentru iluminat implica si o serie de beneficii în domeniul mediului si dezvoltarii durabile:

Consumul redus cu peste 40% contribuie la reducerea poluarii si la conservarea combustibililor fosili tinand cont ca peste 70% din energia electrica consumata în Romania este produsa prin tehnologii de ardere a combustibililor fosili cu efecte dezastruoase asupra mediului.

V.2 Modernizarea iluminatului la trecerile de pietoni in comuna Preutesti     

In cazul trecerilor de pietoni este nevoie de aparate care vor ilumina doar suprafata trecerilor. Lumina poate fi diferita de cea existenta pe restul strazii (în ceea ce priveste temperatura de culoare) însa va fi de o intensitate crescuta fata de zonele învecinate. In aceasta situatie se indica utilizarea de aparate de acelasi tip cu cele montate pe restul strazii, dar care vor fi amplasate pe stalpii existenti, daca acestia sunt in zona trecerii (max. 1m distanta de la stalp la trecere), sau pe stalpi metalici la înaltimi intre 4-8m, in functie de latimea strazii. Stalpii se vor pozitiona cate unul pe ambele parti ale strazii in stanga si dreapta trecerii. Aparatele vor fi avea o distributie luminoasa asimetrica si vor fi echipate astfel încat sa permita cresterea si scaderea fluxului luminos.

In calcule una din marimile importante si de care va trebui sa se tina cont in aceste situatii particulare este si iluminarea verticala. In SR 13201/2015 este prevazut nivelul acesteia pentru trecerile aflate pe fiecare tip de strada.

Functionarea sistemelor se va baza si pe prezenta senzorilor de miscare care vor comanda cresterea fluxului luminos al aparatelor, atunci cand in aria lor de acoperire apar persoane care doresc sa se angajeze in traversarea strazii. Acesti senzori vor crea avantaje pentru o parte din persoanele cu dizabilitati (orbi, persoane cu dizabilitati motorii, etc.), deoarece in momentul in care vor intra in raza de actiune a senzorilor (zona trecerii de pietoni) conducatorii auto vor fi avertizati prin cresterea in intensitate a iluminatului pe trecere, fara a fi nevoie sa se actioneze butoane de acces si fara a obliga aceste persoane sa se miste in ritm alert. Nivelul crescut al intensitatii luminoase va ramane activ pana cand respectivele persoane vor depasi zona de actiune a senzorilor.

Aceste masuri combinate cu prezenta indicatoarelor de circulatie vor duce in mod sigur la micsorarea numarului de incidente si accidente foarte frecvente in aceste zone.

Sistemul de management prin telegestiune va îndeplini armatoarele functiuni:

Afisarea informatiilor în interfata utilizator în limba romana.

Transmiterea de la distanta a comenzilor utilizand tehnologii inovatoare pe baza unor protocoale de comunicatie radio (wireless) standardizate, de tip deschis. Nu se accepta tehnologii de comunicatie apartinand unui singur producator, care vor necesita costuri suplimentare de exploatare.

Pornirea/oprirea/reducerea fluxului luminos la nivelul aparatelor de iluminat, individual sau în grup, conform conditiilor impuse prin programe de functionare prestabilite, care pot fi modificate în interfata utilizator în functie de nevoile autoritatii contractante.

Controlul cresterii fluxului luminos pe baza unor senzori, care pot fi conectati fizic la oricare dintre aparatele de iluminat/dispozitivele de control ofertate si pe baza carora poate fi gestionat modul de functionare al mai multor aparate de iluminat ce deservesc aceluiasi scop, fara ca toate acestea sa fie conectate direct la acelasi senzor.

Sistemul de control va permite integrarea iluminatului festiv, precum si a altor consumatori permanenti sau ocazionali, pentru acestia trebuind sa poata fi controlata cel putin oprirea si pornirea, atat dupa un program prestabilit, cat si pe baza de comenzi manuale.

Sistemul de control trebuie sa fie scalabil, sa permita adaugarea în viitor si a altor dispozitive de control /aparate de iluminat, daca va fi necesar.

Aplicatia web va putea fi accesata doar de catre utilizatorii predefiniti în sistem, de la orice terminal conectat la internet (care permite navigarea WEB) prin restrictionarea accesului minim cu parola si nume utilizator.

Colectarea centralizata a datelor de la dispozitivele de control utilizand retele de date mobile (GPRS/GSM sau UMTS) sau Ethernet.

Utilizarea doar a fluxului luminos necesar (Adjustable Lighting Output). Aceasta permite utilizarea în permanenta a unei anumite puteri instalate pe lampa mai mica decat puterea nominala a acesteia, functie necesara daca pentru obtinerea rezultatelor luminotehnice în teren se va constata ulterior ca va fi nevoie de un flux luminos mai mic decat cel considerat în calculele luminotehnice depuse în cadrul ofertei tehnice si financiare.

Mentinerea constanta a fluxului luminos, utilizarea doar a fluxului luminos necesar, modificarea statica a fluxului luminos si modificarea dinamica a fluxului luminos trebuie sa poata fi realizate simultan, pe oricare din aparatele de iluminat prevazute cu sistem de telegestiune

Functionarea în caz de nevoie prin intermediul comenzilor manuale, ce vor putea fi transmise cel putin la nivel de punct luminos si la nivel de grup de functionare selectat, în "timp real" (timp de raspuns in teren maxim 5 minute, in interfata datele vor fi actualizate in maxim 15 minute);

Programarea si reprogramarea facila, ori de cate ori este necesar, a unor profile de functionare economice ale iluminatului public, pentru diferite paliere orare, definite de beneficiar, în functie de densitatea traficului, încadrarea viitoare a strazilor/zonelor de trafic, evenimente temporare sau de durata lunga, sarbatori, etc.

Cunoasterea de la distanta minim a urmatorilor parametri electrici si de functionare la nivel de dispozitiv de control:

putere electrica absorbita, cumulata pentru sarcinile electrice alocate dispozitivului de control;

tensiunea de alimentare;

intensitatea curentului electric;

cos phi;

energie consumata la nivel de dispozitiv de control individual, cumulata pentru sarcinile electrice alocate dispozitivului de control

numarul de ore de functionare ale sarcinilor electrice conectate;

nivelul curent de reducere a puterii si/sau a fluxului luminos;

ultima pornire si ultima oprire a aparatului de iluminat;

starea în care se afla aparatul de iluminat - pornit/oprit.

Monitorizarea permanenta a aparatelor de iluminat si, la cerere sau în functie de momente predefinite de timp.

Aplicatie web gratuita, care sa permita afisarea grafica a punctelor luminoase si a dispozitivelor de control pe o harta în sistem GIS sau pe o harta nepreferentiata, urmarirea în timp real a starii sistemului precum si consultarea datelor înregistrate de  catre sistem; configurarea dispozitivelor de control individual, configurarea sistemului la nivel de punct luminos;
Specificatii de performanta si conditii privind siguranta in exploatare.

Conditii privind conformitatea cu standardele relevante,

Certificat de conformitate de la producator.

Inscriptionare CE.

Primaria comunei Preutesti      considera oportuna delegarea gestiunii sistemului de iluminat public catre un operator licentiat A.N.R.S.C. cu experienta, care sa posede capacitatea tehnica si organizatorica, dotarea si experienta manageriala, bonitatea si capacitatea financiara necesare prestarii serviciului încredintat. Structura delegarii trebuie riguros stabilita în contractul încheiat între autoritatea administrativa si persoana juridica delegata, în conformitate cu prevederile din cuprinsul Legii nr.51/2006, respectiv ale Legii nr. 230/2006.

Realizarea investitiilor si introducerea tehnologiei LED în iluminatul public al comunei Preutesti    , va reduce consumurile energetice si implicit va înlesni orientarea economiilor astfel realizate catre investitii.

În ceea ce priveste alegerea aparatelor de iluminat performante cu tehnologie LED, se va evita utilizarea surselor de culoare alb rece, chiar daca eficienta luminoasa este superioara celor de culoare alb neutru. Se vor evita contrastele de culoare si se va cauta pastrarea culorii predominant neutre a luminii. Dat fiind ca în prezent exista aparate de iluminat stradal extrem de performante la o temperatura de culoare a luminii de max. Tc=4000K, acest lucru este perfect realizabil si mentine actuala dominanta a luminii comunei, calitatea iluminatului va atinge parametrii luminotehnici impusi de normele romanesti si europene.

V.3 Sisteme de alimentare cu panouri fotovoltaice
In cadrul acestei lucrari de investii, sistemele de alimentare cu panouri fotovoltaice se vor monta pentru asigurarea iluminatului curtilor interioare a blocurilor în locul lampadarelor existente si la trecerile de pietoni.

V.4 Realizarea iluminatului festiv
Iluminatul festiv este o componenta sezoniera a sistemului de iluminat si care este utilizata de sarbatori religioase sau cu prilejul anumitor evenimente importante din viata comunitatii (Zilele comunei, etc.). Pentru realizarea iluminatului festiv se vor utiliza urmatoarele tipuri de produse, toate echipate cu LED – uri, în functie de destinatia acestora: Figurine 3D, Siruri luminoase, Ghirlande luminoase, Plase luminoase, Turturi luminosi, Globuri luminoase.

Capitolul VI. Analiza SWOT

	PUNCTE TARI
	PUNCTE SLABE

	90% din strazile comunei sunt

asigurate cu iluminat public;

Iluminatul public este functional pe toata perioada de noapte;

Exista iluminat ornamental - festiv în fiecare an, în preajma sarbatorilor de iarna;

Este asigurata întretinerea SIP, prin contracte de servicii încheiate anual.
	Lipsa iluminatului public pe 10 % din strazile comunei, din cauza accesului foarte greu si/sau a distantelor foarte mari între locatia postului trafo si zonele locuite;

Putere electrica instalata mare, deci consum mare de energie electrica si implicit cheltuieli mari;

SIP învechit, corpuri de iluminat si retele electrice uzate fizic si moral;

Iluminatul ornamental-festiv si arhitectural este necorespunzator;

Operatorul care asigura serviciile de întretinere nu este licentiat

A.N.R.S.C.

	OPORTUNITATI
	AMENINTARI

	Modernizarea sistemului de iluminat in comuna Preutesti     si localitatile componente utilizand tehnologia LED;
Implementarea unui sistem de telegestiune;
Îmbunatatirea iluminatului festiv si arhitectural.
Delegarea de gestiune pe termen mai lung, catre un operator cu licenta A.N.R.C. pentru iluminat public.
	Producerea de avarii importante care sa conduca la imposibilitatea furnizarii serviciului;
Periclitarea sigurantei locuitorilor comunei Preutesti    ;
Producerea de accidente rutiere.


Capitolul VII. SURSE SI OPORTUNITATI DE FINANTARE

Avand în vedere resursele bugetare limitate ale administratiilor locale, se recomanda o analiza detaliata a investitiilor si a solutiilor tehnice în ceea ce priveste iluminatul public local care sa aiba în vedere mai multe optiuni cum ar fi: obtinerea de fonduri europene, angajarea contractuala cu diversi operatori/posibili investitori pentru modernizarea sistemelor locale de iluminat public sau bugetul local prin actiuni limitate (modernizare pe tronsoane sau zone mai  mici) dar periodice, fara întreruperi, astfel încat sistemul de iluminat public din comuna Preutesti      sa fie modernizat în totalitate avand o eficienta energetica ridicata si parametrii tehnici conform standardelor în vigoare.

S-a initiat un proiect de modernizare a Sistemului de iluminat public cu finantare de la Fondul de mediu.

Proiectele de modernizare a iluminatului public cu finantare din fonduri nationale sau europenne, nu fac obiectul Contractului de delegare de gestiune.

Se pot accesa fonduri europene prin PNRR sau prin exercitiul financiar 2021-2027, în care vor fi alocate fonduri pentru investitii în eficienta energetica a cladirilor publice, rezidentiale si  iluminat public care sa cuprinda:
extinderea/reîntregirea sistemului de iluminat;

achizitionarea/instalarea de sisteme de telegestiune a iluminatului public;

utilizarea surselor regenerabile de energie.

Capitolul VIII. CONCLUZII GENERALE

Strategia locala privind dezvoltarea si functionarea serviciului de iluminat public este un document care permite sa se stabileasca, pe termen mediu si lung, modul de gestionare durabila a serviciului pe teritoriul comunei Preutesti     . Abordarea integrata a tuturor aspectelor din acest proces este o modalitate prin care se identifica, cuantifica si evalueaza activitatile în vederea adoptarii celor mai bune decizii.

